Diari Oficial de la Generalitat Valenciana


Sumari del DOGV 3515, del 11-06-1999 (1999/5222)

ORDRE del 16 d'abril de 1999, de la Conselleria de Medi Ambient, per la qual s'estableix un règim d'ajudes destinada a la realització de treballs especialitzats de redacció i desenvolupament de plans de recuperació i maneig d'espècies amenaçades de flora i fauna silvestres, i es convoca la concessió de subvencions per a 1999.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1999/04/16/(1)/dof/vci/html**

### Dades del document

Número de DOGV
:   3515

Data del DOGV
:   11-06-1999

Secció del DOGV
:   I. DISPOSICIONS GENERALS

Número del document
:   1999/5222


Data del document
:   16-04-1999

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

 Descriptors 

:   * suport econòmic
    * protecció de la flora
    * protecció de la fauna

ORDRE del 16 d'abril de 1999, de la Conselleria de Medi Ambient, per la qual s'estableix un règim d'ajudes destinada a la realització de treballs especialitzats de redacció i desenvolupament de plans de recuperació i maneig d'espècies amenaçades de flora i fauna silvestres, i es convoca la concessió de subvencions per a 1999. [1999/M5222]
  
La Conselleria de Medi Ambient, per a 1999, preveu l'establiment d'una línia de subvencions orientades al desenvolupament d'activitats de planificació i execució dels plans de recuperació i maneig d'espècies de fauna i flora silvestres. Els fons corresponents s'adscriuen al programa Conservació del Medi Natural, adscrits a la Direcció General per al Desenvolupament Sostenible. De cara a la convocatòria durant 1999, s'ha previst que els fons de la línia servisquen per a potenciar activitats en aquelles espècies que, estant en major grau d'amenaça, concentren en paral·lel menys esforços conservacionistes. Igualment, i en el cas de la flora, les ajudes permeten el desenvolupament d'activitats que es puguen adscriure al projecte de creació de la xarxa de microreserves de flora, cofinançat per la Comissió Europea dins del programa Life (Projecte 1973/11-07, contracte B4-3200-93/766).
  
Per aquesta raó, d'acord amb el que disposen l'article 35 de la Llei 5/1983, de 30 de desembre, de Govern Valencià, i l'article 47.3 del Text Refós de la Llei de la Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell de la Generalitat Valenciana,
  
ORDENE
  
Primer
  
Establir un règim de subvencions a càrrec de la línia 1521, de la secció 14, Conselleria de Medi Ambient, servei 03, Direcció General per al Desenvolupament Sostenible, programa 442.30, Conservació del Medi Ambient, capítol IV.
  
La dotació anual serà la que conste en la corresponent llei de pressupostos. En cada exercici pressupostari es publicaran els imports màxims d'aquestes ajudes, com també les línies que les financien.
  
Segon
  
Aprovar les bases per les quals es regirà aquesta convocatòria, les quals s'indiquen en els annexos I a VII.
  
Tercer
  
La convocatòria de les ajudes, establida en aquesta ordre amb caràcter general, es fa pel procediment anticipat, d'acord amb l'Ordre de 26 de setembre de 1994, de la Conselleria d'Economia i Hisenda, per la qual cosa la concessió estarà condicionada a l'existència en el pressupost de l'exercici següent, de crèdit bastant i suficient.
  
Quart
  
En tot allò no regulat en aquesta ordre vigirà el que disposa el Decret Legislatiu de 26 de juny de 1991, de la Generalitat Valenciana, pel qual s'aprova el Text Refós de la Llei de la Hisenda Pública de la Generalitat Valenciana.
  
Disposicions transitòries per a 1999
  
Primera
  
La convocatòria d'aquestes ajudes per a 1999 es fa per tramitació ordinària, i la dotació pressupostària és de 47.825.380 de pessetes
  
Segona
  
El termini de presentació de les sol·licituds per a 1999 serà d'un mes comptador des de l'endemà de la publicació d'aquesta ordre en el Diari Oficial de la Generalitat Valenciana.
  
Disposicions finals
  
Primera
  
Per al desenvolupament i l'execució del que disposa aquesta ordre, es faculta el director general per al Desenvolupament Sostenible a fi que dicte les resolucions necessàries per a aplicar-la.
  
Segona
  
Aquesta ordre vigirà l'endemà de la publicació en el Diari Oficial de la Generalitat Valenciana.
  
Tercera
  
Contra aquesta ordre, que posa fi a la via administrativa, es podrà interposar recurs contenciós administratiu en el termini de dos mesos comptadors des de l'endemà de la notificació, davant la sala contenciosa administrativa del Tribunal Superior de Justícia de la Comunitat Valenciana. Tot això d'acord amb el que preveuen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 16 d'abril de 1999
  
El conseller de Medi Ambient ,
  
JOSÉ MANUEL CASTELLÁ ALMIÑANA
  
ANNEX I
  
Bases per les quals es regula la convocatòria de subvencions destinades a treballs especialitzats de redacció i desenvolupament de plans de recuperació i maneig d'espècies amenaçades de fauna i flora silvestres
  
Primera. Beneficiaris
  
1. Podran ser beneficiaris d'aquestes subvencions aquelles persones majors d'edat que tinguen el títol acadèmic de doctor, llicenciat o enginyer superior i exercisquen alguna de les activitats següents de manera habitual:
  
- Tasques d'investigació científica en l'àmbit de la biologia animal i vegetal o en àrees estretament relacionades amb aquesta;
  
- Treballs de tesi de llicenciatura o tesi doctoral en les matèries esmentades.
  
2. Amb caràcter extraordinari, podran acceptar-se sol·licituds de persones que no tinguen les titulacions esmentades, sempre que es consideren de reconegut prestigi en l'àmbit de l'estudi o la conservació de la natura. Aquesta condició únicament es podrà acceptar quan s'aporte almenys un aval científic favorable al sol·licitant, emés per persones amb títol acadèmic de doctor, que exercisquen l'activitat en departaments de biologia animal o vegetal o àrees equivalents en centres oficials d'investigació.
  
3. Queden exclosos dels apartats anteriors el professorat universitari i aquells que exercisquen activitats remunerades d'investigació en l'àmbit d'universitats o centres d'investigació científica oficialment reconeguts.
  
Segona. Objecte i actuacions que s'han de realitzar
  
1. Les subvencions es destinaran a finançar la dedicació dels perceptors al desenvolupament de projectes:
  
a) Sobre espècies de fauna:
  
Hauran de versar sobre espècies recollides en el Reial Decret 439/1990, de 30 de març, pel qual es regula el Catàleg Nacional d'Espècies Amenaçades (BOE núm. 82, de 5.4.90)
  
Pel que fa a invertebrats, se seleccionaran preferentment les espècies incloses en els annexos II i IV de la Directriu 92/43/CEE, de 21 de maig de 1992 (DOCE núm. L 206/7, de 22.07.92), equivalents als annexos II i IV del Reial Decret 1997/1995, de 7 de desembre (BOE núm. 310, de 28 de desembre de 1995).
  
Tot seguit se seleccionaran aquelles espècies que siguen endèmiques de la Comunitat Valenciana i aquelles de les quals hi haja constància bibliogràfica d'estar amenaçades.
  
b) En allò corresponent a flora els treballs se centraran en allò indicat en l'annex VI d'aquesta ordre.
  
2. Seran objecte d'ajuda les actuacions següents:
  
- La redacció i l'execució de plans de recuperació i maneig d'espècies catalogades, protegides o amenaçades de fauna silvestre;
  
- Mesures parcials d'estudi o conservació d'espècies relacionades amb les anteriors.
  
3. Cada sol·licitant podrà ser beneficiari d'una única subvenció.
  
Tercera. Àmbit d'aplicació
  
L'àmbit d'aplicació serà la Comunitat Valenciana.
  
Quarta. Quantia de les ajudes
  
No podran superar la quantitat de 500.000 pessetes.
  
Cinquena. Sol·licitud i documentació
  
1. Les sol·licituds es formalitzaran en una instància degudament emplenada, segons el model que figura com a annex II d'aquesta ordre, i seran adreçades a la Direcció General per al Desenvolupament Sostenible.
  
2. Els interessats presentaran les sol·licituds en el Registre General de la Conselleria de Medi Ambient situat al carrer de l'Arquitecte Alfaro, 39, o als serveis territorials d'aquesta a:
  
- Alacant, carrer de Churruca, 29
  
- Castelló de la Plana, avinguda dels Germans Bou, 47
  
- València, carrer de Gregorio Gea, 27
  
O en qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. El termini de presentació d'instàncies serà de l'1 al 30 de novembre, ambdós inclosos, de l'any anterior per al qual se sol·licita l'ajuda. Per a l'exercici de 1999 el termini serà l'expressat en la disposició transitòria segona per a 1999.
  
4. L'admissió a tràmit d'una sol·licitud de subvenció no generarà cap compromís de concedir-la.
  
5. La documentació que han de presentar les persones interessades, juntament amb la instància per a sol·licitar les ajudes serà la següent:
  
5.1. Els peticionaris de les ajudes hauran de presentar un dossier que incloga obligatòriament els documents següents:
  
a) Sol·licitud, segons indica l'annex II d'aquesta ordre.
  
b) Fotocòpia del document nacional d'identitat o passaport.
  
c) Fotocòpia del número d'identificació fiscal o d'etiqueta fiscal, o del document oficial on aparega aquest número.
  
d) Projecte de l'activitat que ha d'efectuar, en no més de 10 fulls DIN A-4 mecanografiats a una cara en doble línia.
  
e) Pressupost amb desglossament detallat de totes les partides o conceptes.
  
f) Currículum resumit.
  
g) Fotocòpia validada o compulsada de documents acreditatius de la titulació acadèmica requerida o, si escau, els avals científics necessaris per a ser considerat com a persona de reconegut prestigi en l'estudi o la conservació de la natura.
  
h) Certificats acreditatius d'estar al dia en el pagament de les obligacions fiscals i de la Seguretat Social, segons el que preveu l'Ordre de 7 de gener de 1991, de la Conselleria d'Economia i Hisenda (DOGV núm. 1.477, de 05.02.1991), expedits pels organismes competents. S'hi presentaran segons el que preveu l'annex III d'aquesta ordre. Dins del termini de presentació d'instàncies caldrà aportar almenys una còpia del justificant d'haver sol·licitat l'expedició dels certificats necessaris, d'acord amb l'article 12.b de l'ordre esmentada.
  
i) Imprés d'alta de tercers per a pagaments de la Generalitat Valenciana, degudament emplenat i segellat per l'entitat bancària corresponent, segons el model que consta com a annex IV d'aquesta ordre.
  
5.2 Aquells que estiguen en les situacions més avall indicades hauran de presentar a més, obligatòriament, els documents que tot seguit s'indiquen:
  
a) En el cas d'investigadors que no tinguen el títol de doctor, documentació acreditativa que efectuen habitualment activitats d'investigació; amb aquest fi hi haurà prou amb un certificat expedit per la persona que dirigeix la corresponent línia investigadora, amb la capçalera i el segell de l'entitat o empresa on habitualment presta l'activitat científica.
  
b) En el cas de membres de col·lectius sense ànim de lucre, certificat de pertinença a aquest col·lectiu, fotocòpia de la documentació acreditativa de la inscripció en el registre d'associacions, i còpia compulsada dels estatuts de l'entitat.
  
c) En el cas que es perceba alguna altra ajuda pel mateix concepte, caldrà emplenar la declaració segons el model adjunt (annex VII).
  
d) En el cas que es preveja la col·locació de qualsevol tipus de senyal, l'establiment permanent d'objectes o infrastructures, la plantació o sembra, la poda o modificació de ports de plantes o qualsevol altra actuació que implique la instal·lació, modificació o millora dels béns immobles naturals o artificials d'un terreny, caldrà aportar l'autorització de la persona física o jurídica propietària de la finca; s'exclouen d'aquesta obligació les activitats que es facen a terrenys propietat de la Generalitat Valenciana o a forests adscrites al Catàleg d'Utilitat Pública de la Generalitat Valenciana.
  
5.3 Si es vol, poden aportar-se tots els avals tècnics o científics que es consideren oportuns sobre la qualificació del sol·licitant o l'interés del projecte; no es tindran en compte per a la selecció els avals expedits per òrgans de la Conselleria de Medi Ambient.
  
Sisena. Valoració i tràmit
  
1. La valoració dels expedients, la farà una comissió avaluadora presidida pel director general per al Desenvolupament Sostenible i formada pel cap del servei de Protecció d'Espècies, dos tècnics i un representant de la Secretaria General Administrativa.
  
2. Per a la concessió de l'ajuda es tindran en compte els criteris de valoració següents:
  
a) Sobre la persona sol·licitant
  
- El currículum.
  
b) Sobre el projecte
  
- La possibilitat de realització del projecte en termes de temps i cost, dins dels límits establits per aquesta convocatòria; si escau, la viabilitat d'una execució parcial.
  
- L'absència d'altres fonts de finançament per al mateix projecte.
  
- Els costos d'execució. Per a la valoració dels pressupostos s'utilitzaran els mòduls de costos indicats en l'annex V d'aquesta ordre.
  
c) Sobre el tema de treball:
  
- En el cas de treballs sobre espècies: el grau d'urgència de conservació de les espècies objecte de treball.
  
3. Una vegada efectuats els actes d'instrucció corresponents, el director general per al Desenvolupament Sostenible elevarà la proposta, que contindrà les sol·licituds elegides i l'import de les ajudes, els criteris aplicats i les sol·licituds desestimades, al conseller de Medi Ambient.
  
4. La resolució definitiva dictada pel conseller, serà publicada en el Diari Oficial de la Generalitat Valenciana.
  
5. La sol·licitud es considerarà desestimada si la resolució no es produeix en el termini de tres mesos des de l'acabament del termini de presentació d'instàncies.
  
6. Els beneficiaris de les subvencions podran renunciar expressament a aquestes en el termini de 10 dies des de l'endemà de la publicació de la resolució de concessió.
  
7. L'execució dels projectes haurà d'acabar abans del 15 de novembre de 1999.
  
Setena. Obligacions dels beneficiaris
  
Els beneficiaris de les subvencions:
  
1. Hauran d'acreditar, en el termini màxim de vint dies comptadors a partir de l'endemà de la publicació de la resolució de la concessió de l'ajuda, que estan al corrent de les obligacions tributàries i amb la Seguretat Social o que n'estan exempts, en els terminis que disposa l'Ordre de 30 de maig de 1996, de la Conselleria d'Economia i Hisenda (DOGV núm. 2775, de 21.06.1996).
  
Estan exonerats d'aquesta obligació els casos previstos en l'article 3 d'aquesta ordre, cas en el qual caldrà fer constar que les ajudes ací establides no corresponen a l'excepció de l'apartat 3 d'aquest article, encara que s'usen en fins semblants.
  
2. Quan es facen pagaments en exercicis posteriors al de la concessió, l'acreditació prevista en el paràgraf anterior haurà de fer-se referida, a més, al moment de l'expedició de les primeres ordres o propostes de pagament que tinguen lloc en els exercicis posteriors següents.
  
3. Hauran de trobar-se en la situació que en legitima la concessió.
  
4. Hauran de complir els requisits i les condicions que comporta la concessió o el gaudi de l'ajuda.
  
5. S'hauran de sotmetre a les actuacions de control financer que corresponen a la Intervenció General en relació amb les subvencions o les ajudes concedides.
  
6. Hauran de comunicar en qualsevol moment de la vigència de l'expedient, altres ajudes públiques sol·licitades o concedides per al mateix projecte.
  
7. Hauran de citar la Conselleria de Medi Ambient de la Generalitat Valenciana com a entitat finançadora de l'activitat, quan es facen saber el seu desenvolupament o els seus resultats als mitjans de comunicació, així com en publicacions o mitjans audiovisuals.
  
8. No han de tenir deutes pendents amb la Generalitat Valenciana.
  
Vuitena. Lliurament de resultats i procediment de pagaments.
  
1. Els adjudicataris de les subvencions hauran de presentar, abans del 15 de novembre de 1999, una memòria en triple exemplar (original i dues còpies, una d'aquestes sense relligar) amb el detall del desenvolupament de les activitats, dels resultats tècnics o científics obtinguts i de les conclusions corresponents.
  
2. El pagament de les subvencions s'efectuarà una vegada finalitzada l'activitat, després de la presentació, abans del 15 de novembre, de la memòria de resultats esmentada. No es lliurarà cap quantitat prèvia en concepte d'avançament.
  
Novena. Reintegrament de quantitats
  
1. Segons estableix l'article 47.9 del Text Refós de la Llei d'Hisenda Pública de la Generalitat Valenciana, escaurà el reintegrament de les quantitats percebudes i l'exigència de l'interés de demora des del pagament de l'ajuda en els següents casos:
  
a) Incompliment de l'obligació de justificació.
  
b) Obtenció de la subvenció sense complir les condicions requerides.
  
c) Incompliment de la finalitat per a la qual la subvenció va ser concedida.
  
d) Incompliment de les condicions imposades als beneficiaris per raó de la concessió de la subvenció.
  
2. Igualment, en el supòsit que l'import de la subvenció, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que s'ha de desenvolupar, escaurà el reintegrament de l'excés obtingut sobre el cost de l'activitat desenvolupada, quan la subvenció principal siga la de la Generalitat Valenciana.
  
ANNEX II
  
ANNEX III
  
Documentació acreditativa d'estar al corrent en les obligacions tributàries i davant de la Seguretat Social, d'acord amb el que preveu l'Ordre de 30 de maig de 1996, de la Conselleria d'Economia i Hisenda (DOGV núm. 2775, de 21.06.96); d'acord amb el que regulen els articles 7, 8, 9 i 10 del Reial Decret 390/96, d'1 de març (BOE núm. 70, de 21.03.1996)
  
Tipus de documents que s'han aportar:
  
A. Obligacions tributàries
  
Certificat original o còpia compulsada dels documents acreditatius següents:
  
A.1. Per a aquells que estan obligats a tributar
  
A.1.1. IVA
  
- Declaració anual de l'últim exercici (model 390)
  
- Declaració dels trimestres transcorreguts entre aquest exercici i la data de la sol·licitud de la subvenció (model 300)
  
A.1.2. IRPF
  
- Declaració o resum anual de l'últim exercici (model 100)
  
- Retencions a compte del període transcorregut entre aquest exercici i la data de la sol·licitud de la subvenció (model 130)
  
A.1.3. Declaració d'ingressos i pagaments de l'últim exercici (model 347)
  
A.1.4. Impost d'activitats econòmiques de l'últim exercici
  
A.2. En el cas de no estar obligada al pagament d'una part o de la totalitat d'aquests impostos, la persona interessada ha d'aportar el certificat negatiu corresponent, expedit per l'Agència Tributària.
  
B. Obligacions davant de la Seguretat Social:
  
B.1. Certificat original expedit per la tresoreria territorial de la Seguretat Social, o còpia compulsada per aquest organisme, acreditatiu del règim d'afiliació i l'alta en la Seguretat Social, i del fet d'estar al dia en el pagament de les quotes corresponents, si escau.
  
B.2. La persona que no estiga inscrita en la Seguretat Social o que estiga exempta dels pagaments de les quotes o no hi estiga obligada, ha d'aportar obligatòriament el document acreditatiu d'aquestes condicions, expedit per la tresoreria territorial o la delegació ministerial corresponent.
  
Nota: no són vàlids originals o còpies de nòmines. L'Ordre de 30 de maig de 1996 considera exclusivament com a vàlids els documents que expedeixen directament les tresoreries territorials.
  
ANNEX IV
  
ANNEX V
  
Mòduls de cost\* per hora dels treballs que s'han de subvencionar
  
Titulació PTA/hora\*
  
Doctor 2.568
  
Llicenciat amb grau 2.403
  
Titulat superior o enginyer 2.329
  
Altres 1.863
  
\*En el cost hi ha compensat la mitjana del cost de dietes, desplaçaments o altres despeses corrents habituals.
  
ANNEX VI
  
Temes als quals s'han de referir els treballs sobre flora
  
a) Espècies per als temes indicats en l'apartat b.1 d'aquest annex
  
Ajuga pyramidalis L.
  
Anarrhinum fruticosum Desf.
  
Androsace elongata L.subsp. breistrofferi (Charpin & Greuter) Molero & J.M. Monts.
  
Androsace vitaliana (L.) Lapeyr.subsp. assoana (M. Laínz) Kress
  
Anthyllis lagascana Benedí
  
Argania spinosa (L.) Skeels
  
Argyrolobium uniflorum (Decne) Jaub. & Spach
  
Aristolochia clematitis L.
  
Armeria filicaulis (Boiss.) Boiss.
  
Armeria fontqueri Pau
  
Athyrium filix-femina (L.) Roth
  
Berberis hispanica Boiss. & Reut. subsp. hispanica
  
Biarum dispar (Schott) Talavera
  
Botrychium lunaria (L.) Swartz
  
Buxus balearica Lam.
  
Ceratophyllum submersum L.
  
Centaurea lagascae Nyman
  
Cistus heterophyllus Desf. subsp. carthaginensis (Pau) G. Mateo & Crespo
  
Clematis cirrhosa L.
  
Cneorum tricoccon L.
  
Corema album (L.) D. Don
  
Cheilanthes hispanica Mett.
  
Cheilanthes tinaei Tod.
  
Damasonium polyspermum Coss.
  
Diplotaxis ibicensis (Pau) Gómez-Campo
  
Echium saetabense Peris, Figuerola & Stübing
  
Equisetum hyemale L.
  
Euphorbia baetica Boiss.
  
Euphorbia nevadensis Boiss. & Reuter subsp. nevadensis
  
Ferulago granatensis Boiss.
  
Garidella nigellastrum L.
  
Genista umbellata (Desf.) Poir.
  
Gypsophila pilosa Huds.
  
Himantoglossum hircinum (L.) Spreng.
  
Isoetes velatum A. Braun
  
Juniperus oxycedrus L. subsp. macrocarpa (Sm.) Ball
  
Juniperus phoenicea L. subsp. turbinata (Guss.) Nyman
  
Launaea arborescens (Batt.) Murb.
  
Laurus nobilis L.
  
Lepidium cardamines L.
  
Leucanthemum arundanum (Boiss.) Cuatrec.
  
Limonium cavanillesii Erben
  
Limonium dufourii (Girard) O. Kuntze
  
Linaria orbensis Carretero & Boira
  
Littorella uniflora (L.) Ascherson
  
Marsilea batardae Launert
  
Marsilea quadrifolia L.
  
Marsilea strigosa Willd.
  
Maytenus senegalensis (Lam.) Exell. subsp. europaeus (Boiss.) Rivas Mart. ex Güemes & M.B. Crespo
  
Medicago citrina (Font Quer) Greuter
  
Mercurialis perennis L.
  
Ophioglossum vulgatum L.
  
Otanthus maritimus (L.) Hoffmanns. & Link
  
Paliurus spina-christi Miller
  
Phyllitis sagittata (DC.) Guinea & Heywood
  
Phyllitis scolopendrium (L.) Newman
  
Polygonum amphibium L.
  
Polystichum aculeatum (L.) Roth
  
Polystichum lonchitis (L.) Roth
  
Populus euphratica Olivier
  
Quercus x cerrioides Willk. & Costa
  
Reseda lanceolata Lag.
  
Ruscus hypophyllum L.
  
Salix caprea L.
  
Salix salviifolia Brot.
  
Scutellaria galericulata L.
  
Serapias parviflora Parl.
  
Silene cambessedessii Boiss. & Reuter
  
Silene diclinis (Lag.) Laínz
  
Silene hifacensis Rouy ex Willk.
  
Sonchus crassifolius Pourr. ex Willk.
  
Teucrium freynii Reverchon ex Willk.
  
Thelypteris palustris Schott
  
Thymus borgiae Rivas Mart. & al.
  
Thymus webbianus Rouy
  
Utricularia australis R.Br.
  
Verbascum fontqueri Benedí & J.M. Monts.
  
Plantes no vasculars
  
Riella helycophylla (Mont.) Hook.
  
b. Temes necessaris per al desenvolupament de plans de recuperació o maneig
  
1. Referits a les espècies de l'apartat a d'aquest annex.
  
- Censos, distribució.
  
- Estudis de diversitat genètica intrapoblacional i interpoblacional.
  
- Biologia floral, biologia reproductiva.
  
- Germinació, propagació, posada en cultiu, conservació fora del lloc.
  
- Estudi de factors de risc per a la conservació, assaig de solucions o mesures de correcció.
  
- Elaboració de plans de recuperació o maneig (se n'exclouen Medicago citrina, Silene diclinis i Limonium dufourei, per a les quals ja estan elaborats).
  
- Assajos de reforçament, translocació o reintroducció amb criteris científics (el projecte d'activitat haurà de comptar amb la conformitat d'un especialista en Botànica amb grau acadèmic de doctor).
  
- Domesticació (posada en cultiu) d'espècies de cara al seu ús comercial o industrial.
  
Els treballs que impliquen maneig físic dins o fora de l'entorn de les espècies s'han d'efectuar amb material vegetal autòcton de la Comunitat Valenciana. només és factible emprar material al·lòcton en els següents casos:
  
1. quan procedisca de poblacions molt properes als límits territorials valencians i es referisquen a les espècies Androsace vitaliana subsp. assoana, Botrychium lunaria, Cneorum tricoccon, Equisetum hyemale, Juniperus phoenicea subsp. turbinata, Littorella uniflora, Marsilea batardae, Marsilea quadrifolia, Paliurus spina-christi, Phyllitis sagitatta, Polystichum lonchitis, Salix caprea y Salix salviifolia.
  
2. quan es facen treballs de comparació interpoblacional de poblacions ibèriques i baleàriques de Silene cambessedessii o d'endemismes balearicodiànics.
  
a). Referits a espècies diferents
  
- Catàlegs territorials de criptògames, referits a unitats geogràfiques completes (p. ex., una serra o massís muntanyós) o entitats de rang superior (p. ex., comarques, províncies, etc.) de la Comunitat Valenciana.
  
3. Referits tant a les espècies de l'apartat 1 com a b.2
  
- Catàlegs visuals de flora o vegetació: catàlegs o col·leccions de diapositives en grandària comercial, de suficient qualitat fotogràfica, referits a espècies de flora silvestre de la Comunitat Valenciana o a unitats fitosociològiques. Cal prendre en compte que:
  
- Per a la valoració s'utilitzarà el mòdul de cost de 300 PTA/diapositiva i no es computarà, per tant, el mòdul de cost horari indicat en l'annex V d'aquesta ordre.
  
- La sol·licitud ha d'anar acompanyada per un certificat, emés per un especialista en Botànica amb títol de doctor, que es responsabilitza de la correcta determinació taxonòmica o sintaxonòmica de les plantes o unitats de vegetació. Així mateix, s'ha d'acompanyar per una mostra suficient (almenys dues diapositives), demostrativa de la qualitat fotogràfica.
  
- En cas de concessió de la subvenció, les diapositives inclouran en el marquet el nom científic de la planta o unitat de vegetació, aniran ordenades alfabèticament i s'adjuntarà a la col·lecció presentada una llista completa del material presentat.
  
- L'acceptació de la subvenció implica la cessió a la Generalitat Valenciana dels drets de reproducció del material sense necessitat de consulta prèvia a l'autor.
  
4. Referits a vegetació
  
Propostes d'ubicació de noves microreserves de flora, que han de contenir en els seus resultats:
  
- Fitxa descriptiva, que continga:
  
- Nom de la zona i enclavament (paratge, terme municipal, província).
  
- Límits presos amb GPS, en coordenades UTM.
  
- Ubicació: cartografia 1:50.000 i 10.000 amb ressenya de la localització i límits; croquis d'accés, a mà alçada; croquis de la disposició de la vegetació.
  
- Breu descripció geomorfològica, geològica i edàfica.
  
- Inventari sinfitosociològic.
  
- Inventari fitosociològic de cada comunitat present.
  
- Relació de les espècies rares, endèmiques o amenaçades contingudes en la zona proposada.
  
- Almenys tres diapositives panoràmiques de la zona i altres 3 referides a les espècies més rellevants.
  
- Document original, emés per la persona física o jurídica propietària del terreny, en què accepta que es creen microreserves a la zona proposada. El dit document no caldrà quan s'acredite que el terreny és propietat de la Generalitat Valenciana, quan estiga adscrit al Catàleg de Forests d'Utilitat Pública de la Generalitat Valenciana o quan estiga inclós en el límit maritimoterrestre o en la zona de domini públic hidràulic.


Còpia Permalink ELI